ועדת העבודה, הרווחה והבריאות, כנסת 18, פרוטוקול מספר 668, 2012-03-12 11:40

חיים כץ: בוקר טוב.

חיים כץ: היום יום שני בשבוע, י"ח באדר, 12 במרץ 2012 ואני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום תקנות החשמל (מתקני חשמל באתרים רפואיים במתח שאינו עולה על מתח נמוך), התש"ע-2009.

חיים כץ: הדיון האחרון היה בנובמבר 2011, לפני כארבעה חודשים, והיו כל מיני מחלוקות אבל אני מבין שהתקדמנו עם המחלוקות.

חיים כץ: עד איפה הקראנו?

אייל לב ארי: הגענו עד לתקנה 36.

אייל לב ארי: היו נושאים שטרם אושרו או עברו שינויי נוסח קלים שצריכים התייחסות של הוועדה.

חיים כץ: אנחנו בפרק ט', תקנה 35, בדיקות.

חיים כץ: נמשיך ואחר כך נחזור.

חיים כץ: אני מקווה שהגעתם להסכמות ביניכם.

אייל לב ארי: פרק ט' – בדיקות 36.

אייל לב ארי: שמירת תוצאות בדיקה (א) בכל אתר רפואי שתקנות אלו חלות עליו, ייערכו בדיקות כמפורט בתקנה 37 (להלן – רשימת הבדיקות), בשיטות המפורטות בה ובתדירות הקבועה בתקנה 38, כדי לוודא את קיומן של הוראות התקנות.

אייל לב ארי: (ב) תוצאות בדיקות המבוצעות כאמור בתקנה 38(1) ו-(2) יירשמו בידי החשמלאי הבודק בדוח מיוחד.

אייל לב ארי: בנוסף לתוצאות יירשמו המסקנות העולות מן הבדיקות והפעולות שננקטו בשלהן.

אייל לב ארי: תוצאות בדיקות המבוצעות בתקנה 38(3) יירשמו בידי החשמלאי הבודק ביומן בדיקות מיוחד שיבוקר בידי אדם שימנה לצורך זה מפעיל המתקן.

אייל לב ארי: כמו כן יירשמו ביומן הבדיקות המיוחד המסקנות העולות מהבדיקות והפעולות שננקטו בשלהן.

אייל לב ארי: תוצאות הבדיקות המבוצעות כאמור בתקנה 38 יישמרו בידי הבודק ובידי מפעיל האתר.

חיים כץ: אין מחלוקות על זה.

חיים כץ: נכון?

חיים כץ: יפה.

אייל לב ארי: 37.

אייל לב ארי: רשימת הבדיקות וזו רשימתה בדיקות: (1) וידוא תקינותו ותפקודו של מקור זינה חלופי, לרבות זמני הפעלתו ומיתוגו - (א) בדיקת גנרטור או ממיר שתבוצע בעומס של 50 אחוזים לפחות מהעומס הנקוב של מקור הזינה החלופי למשך 15 דקות לחות לממיר סטטי או סובב, ו-60 דקות לפחות לגנרטור המונע על ידי מנוע שריפה פנימית.

אייל לב ארי: בדיקת מצברי ההתנעה, מצברים נייחים של מערכות אל פסק ומצברי תאורת בדיקה של תאורת התמצאות (חירום) על ידי ניתוק מעגל הזינה ווידוא שהתאורה פועלת למשך שישים דקות לפחות.

אייל לב ארי: (2) בדיקה שמקורות האספקה החלופית מסוגלים לספק את ההעמסה המתוכננת.

אייל לב ארי: (3) תקינות מפסק מגן - (א) בדיקה חלקית באמצעות לחצן הניסוי שעל המפסק עצמו.

אייל לב ארי: (ב) בדיקה מלאה של מפסקי מגן באמצעות מכשיר בדיקה ידי ולא על ידי לחיץ הבדיקה.

אייל לב ארי: (4) בדיקת משגוחי הבידוד, יחידות ההתראה על תקלת בידוד של הזינות הצפות ומתקני ההתראה על עומס יתר ועל התחממות יתר פנימית של השנאי באמצעות לחצן ניסוי.

אייל לב ארי: (5) בדיקת רמת הבידוד של מערכת מנורת שולחן ניתוח שאינה מצוידת במשגוח בידוד, שתבוצע באמצעות מד התנגדות (מגר) שמתחו ברייקם 500 750 וולט.

אייל לב ארי: התוצאה לא תחת מחמישים קילו אוהם.

אייל לב ארי: (6) וידוא הימצאות תוכנית חשמלית מעודכנת בכל לוח והוראות התפעול של מכשירים הכלולים בו.

אייל לב ארי: 7) בדיקת תפקודם הנאות של אמצעי ההחלפה האוטומטיים בין קווי הזינה, לרבות זמני הפעולה, על ידי ניתוק מופע אחד.

אייל לב ארי: (8) השוואת פוטנציאלים מקומית נוספת (PA) ובדיקת ההארקות, לרבות מדידת ההתנגדויות, שתבוצע לאחר ניתוק הגישור בין פס PE לבין פס PA של האתר, כמפורט להלן: (א) באתרים רפואיים מקבוצה 2 תימדד בשיטת מדידת מפל מתח.

אייל לב ארי: זרם הבדיקה יהיה בתחום של 10 עד 25 אמפר כאשר מתח הרייקם של המקור אינו עולה על 12 וולט בתדר של 0 עד 100 הרץ.

אייל לב ארי: משך הבדיקה יהיה חמש שניות לפחות.

אייל לב ארי: (ב) באתרים אחרים יכול שההתנגדות כנדרש תימדד באמצעות מד התנגדות.

אייל לב ארי: (ג) יש לוודא החזרת הגשרים וחיבורם הנאות בגמר ביצוע הבדיקות.

אייל לב ארי: (9) בדיקת ערכי ההתנגדות של רצפה מוליכה לחשמל סטטי כמפורט בתוספת החמישית אל פס PA תבוצע באמצעות מד התנגדות (מגר) שמתחו ברייקם עד 750 וולט זרם ישר ואלקטרודות כמפורט להלן: (א) אלקטרודת המדידה תהיה פיסת גומי עטוף ברדיד של אלומיניום (FOIL) במידות 5X5 ס"מ שיחובר אליה מהדק אחד של מד ההתנגדות בעוד המהדק השני מחובר לפס PA.

אייל לב ארי: על גבי אלקטרודת המדידה תונח משקולת של .

אייל לב ארי: (ב) יש לערוך שתי סדרות של מדידות כשהרצפה נקייה.

אייל לב ארי: סדרה (א) – רצפה יבשה – לוודא שההתנגדות אינה עולה על 1 מגה אוהם.

אייל לב ארי: סדרה (ב) – רצפה לחה – לוודא שההתנגדות אינה יורדת מתחת ל-10 קילו אוהם.

אייל לב ארי: (ג) בכל סדרה כאמור יש לבצע מדידה אחת לפחות כל 4 מ"ר של שטח הרצפה.

אייל לב ארי: אם הערכים הנמדדים נמוכים מהנדרש ניתן להגדילם על ידי הוספת נגדם בחיבורים שבין פסי הנחושת לבין פס PA, עד כדי ניתוקם המוחלט של החיבורים.

אייל לב ארי: ברצפה העשויה מרצפות קרמיקה ניתן לערוך את המדידה כאשר אלקטרודת המדידה ממוקמת בתפרים שבין המרצפות.

אייל לב ארי: בדיקת כוונון ההגנות והתאמתם לרשום בתוכניות המתקן.

אייל לב ארי: (11) בדיקת קיומם של שלטים ברורים על תצוגות ההתראה של זינות צפות כנדרש בתקנה 16(ג).

אייל לב ארי: (12) מדידת מתח באתר מקבוצה 2 תוך כדי פעולתו הרגילה, בין כל חלק מתכתי לרבות מהדקי הארקה ומחברי PA, הנמצאים בסביבת המטופל לבין פס PA או פס PE, שתבוצע כאשר המתקן מועמס בעומס המרבי הקיים באמצעות וולטמטר בעל תכונות אלה: (א) התנגדותו השקולה, פנימית וחיצונית גם יחד, תהיה כ-1 קילו אוהם.

אייל לב ארי: (ב) הוא מסוגל למדוד רכיבי מתח בתדר של עד 1 קילוהרץ ולהציג את הערך האפקטיבי הכולל האמיתי.

אייל לב ארי: לא יופיע מתח העולה על 10 מילי וולט.

אייל לב ארי: (13) מדידת ההפרעות האעלקטרו מגנטיות תבוצע באמצעות מכשיר מסוג מגנטומטר.

אייל לב ארי: בדיקת חיבור מוליך PE למהדק הסיכוך של השנאי לזינה צפה.

אייל לב ארי: בדיקת רמת הרעש מלוח הכולל שנאי בידוד תבוצע באמצעות מכשיר מדידה מתאים המיוחד לבדיקה זו.

אייל לב ארי: רמת הרעש במרחב של מהלוח לא תעלה על 45dbA.

אייל לב ארי: (16) בדיקת אמינות החיבורים בחלקי מתקן שקיימות בהם רעידות, כגון בלוחות חשמל, שנאים וגנראטורים, תבוצע באמצעות כלי מתאים המיוחד לבדיקה זו.

אייל לב ארי: במתקן חשמל שלא ניתן לה פסיק בו את המתח, תבוצע הבדיקה באמצעות סריקה תרמוגרפית.

אייל לב ארי: (17) בדיקת לולאת התקלה כאשר הזינה היא בשיטת (IT) תבוצע באמצעות מד עכבת לולאת תקלה (Loop Tester).

אייל לב ארי: 38.

אייל לב ארי: ביצוע בדיקות (א) לפני ההפעלה הראשונה כאתר רפואי, הבדיקות באתרים רפואיים מקבוצות 1 או 2 יבוצעו לפי תקנות 37(1), (3)(ב) עד (11),] (16), (17).

אייל לב ארי: (1) בדיקות באתרים רפואיים מקבוצה 1 יבוצעו בידי בעל רישיון חשמלאי בודק סוג 2 או 3.

אייל לב ארי: (2) הבדיקות באתרים רפואיים מקבוצה 2 יבוצעו בידי בעל רישיון כלהלן: (א) חשמלאי בודק סוג 3.

אייל לב ארי: (ב) חשמלאי בודק סוג 2 עם ניסיון בביצוע 6 בדיקות לפחות במתקני חשמל באתר רפואי מקבוצה 1, או לאחר שביצע 3 בדיקות לפחות במתקני חשמל באתר רפואי מקבוצה 2, בהשגחתו ואחריותו של בעל רישיון חשמלאי בודק סוג 3 או חשמלאי בודק סוג 2 שכבר ביצע את הבדיקות המפורטות לעיל.

אייל לב ארי: בדיקות לפי תקנה 37(16) – יוכל לבצען חשמלאי שאינו חשמלאי בודק.

אייל לב ארי: (ב) אחרי הפעלה ראשונה כאתר רפואי, באתרים רפואיים מקבוצת 1 או 2 יבוצעו הבדיקות לפי תקנה 37(2), (12), (13), (15).

אייל לב ארי: (1) הבדיקות באתרים רפואיים מקבוצה 1 יבוצעו בידי חשמלאי בודק סוג 2 או 3.

אייל לב ארי: (2) הבדיקות באתרים רפואיים מקבוצה 2 יבוצעו בידי בעל רישיון כלהלן: (א) חשמלאי בודק סוג 3.

אייל לב ארי: (ב) חשמלאי בודק סוג 2 עם ניסיון בביצוע 6 בדיקות לפחות במתקני חשמל באתר רפואי מקבוצה 1, או לאחר שביצע 3 בדיקות לפחות במתקני חשמל באתר רפואי מקבוצה 2, בהשגחתו ואחריותו של בעל רישיון חשמלאי בודק סוג 3 או חשמלאי בודק סוג 2 שכבר ביצע את הבדיקות המפורטות לעיל.

אייל לב ארי: (3) בדיקות לפי תקנה 37(15) – יוכל לבצען חשמלאי שאינו חשמלאי בודק.

אייל לב ארי: (3) בדיקות תקופתיות כדלקמן: הבדיקות יבוצעו בידי חשמל

אייל לב ארי: אי בודק ואולם מותר שבאתר רפואי שמועסק בו חשמלאי קבוע, הוא יבצע את הבדיקות התקופתיות.

אייל לב ארי: (4) במתקן דיאליזה ביתית כמפורט בתקנה 40 יבוצעו לפני הפעלתו הראשונה כאתר רפואי וכן אחת לשנה לפחות הבדיקות לפי תקנה 37(4) ו-(8).

אייל לב ארי: 39.

אייל לב ארי: בדיקה לאחר שינוי יסודי כל שינוי יסודי באתר רפואי כהגדרתו בתקנה 45, יחייב בדיקה חוזרת של החלק שבו בוצע שינוי וכן של כל חלקי המתקן העשויים להיות מושפעים מהשינוי האמור.

אייל לב ארי: בדיקה זו תבוצע במועדים כנדרש בתקנה 38(1) ו-(2).

חיים כץ: יש הערות על הפרק הזה?

חיים כץ: אין הערות.

חיים כץ: אנחנו מצביעים על פרק ט', סעיפים 36 עד 39.

חיים כץ: בעד אישור פרק ט', סעיפים 36 עד 39 – פה אחד פרק ט' אושר

חיים כץ: כל חברי הכנסת הנוכחים אישרו את פרק ט'.

חיים כץ: אנחנו עוברים לפרק י'.

אייל לב ארי: פרק י' – מתקנים מיוחדים 40.

אייל לב ארי: מיתקן (א) בדירת מגורים שמתבצעת בה דיאליזה באופן קבוע יינקטו אמצעים אלה: (1) מכשיר הדיאליזה המותקן בה יוזן, ממעגל בלעדי עבורו, ישירות מהמפסק הראשי הדירתו, ללא מפסק מגן.

אייל לב ארי: (2) המכשיר יוגן באמצעות זינה צפה ויוזן באמצעות ערכה הבנויה במתכונת בניה של ציוד מסוג 2 הכוללת: (א) שנאי מבדל לפי תקנה 14.

אייל לב ארי: (ב) משגוח בידוד ויחידת התראה לפי תקנות 15 ו-16.

אייל לב ארי: (ג) בית תקע לזינת מכשיר הדיאליזה ואבזריו שבמוצא הערכה לא יהיה חליף עם בית תקע אחר בדירה האמורה.

אייל לב ארי: בסביבת המטופל תיעשה השוואת פוטנציאלים מקומית נוספת (PA) של כל החלקים המתכתיים הנגישים באמצעות מוליך נחושת גמיש בחתך של 4 ממ"ר לפחות, אשדר יחובר להארקת המיתקן החשמל הדירתי.

אייל לב ארי: המיתקן האמור בתקנות משנה (א) ו-(ב) ייבדק בדיקת הפעלה ובדיקות תקופתיות לפי תקנה 38(3).

חיים כץ: אני מבין שאין הסתייגויות גם לפרק י'.

חיים כץ: אנחנו מצביעים על פרק י'.

חיים כץ: בעד אישור פרק י' – פה אחד פרק י' אושר

חיים כץ: פרק י' אושר ואנחנו עוברים לפרק יא'.

אייל לב ארי: פרק יא' – הוראות שונות 41.

אייל לב ארי: תוכניות חשמל והוראות תפעול תוכניות מעודכנות של מערכת החשמל, שהן מפורטות באופן המאפשר איתור ותיקון תקלות, יימצאו ויישמרו אצל מפעיל האתר.

אייל לב ארי: בכל חלק של מיתקן החשמל, המיועד להזנה חלופית כגון חדר גנרטור, חדר מצברים, מערכת ממירים וכיוצא באלה,יימצאו הוראות הבטיחות, השימוש והתחזוקה שיוכנו בידי מפעיל המיתקן.

אייל לב ארי: 42.

אייל לב ארי: עדיפות הוראות מקום שהוראות תקנות אלה סותרות הוראות תקנות אחרות לפי החוק – אלה עדיפות.

אייל לב ארי: 43.

אייל לב ארי: אחריות חובה המוטלת לפי תקנות אלה יראו אותה כמוטלת על מתכנן המיתקן, מתקין המיתקן, בודק המיתקן, על בעלו, על מחזיקו, או על מפעילו, הכול לפי העניין, והוא כאשר אין כוונה אחרת משתמעת.

אייל לב ארי: 44.

אייל לב ארי: ביטול תקנות החשמל (מיתקני חשמל באתרים רפואיים במתח עד 1000 וולט), התשנ"ה-1994 – בטלות.

אייל לב ארי: 45.

אייל לב ארי: תחילה ותחולה (א) תחילתן של תקנות אלה – שישה חודשים מיום פרסומן (להלן יום התחילה).

אייל לב ארי: (ב) תקנות אלה יחולו על כל אתר רפואי שבנייתו החלה לאחר יום התחילה או לאחר שבוצע בו שינוי יסודי לאחר יום התחילה.

אייל לב ארי: לעניין זה "שינוי יסודי" – כל עשייה במיתקן חשמל באתר רפואי או בשטח שהתווסף לאחר רפואי כתוצאה מפעולות בינוי או שיפוץ.

אייל לב ארי: (ג) התחולה של תקן IEC, EN ו-DIN בתקנות אלו יהיה לארבע שנים בלבד אלא אם כן אומץ כתקן ישראלי בהתאם לחוק התקנים.

אייל לב ארי: (ד) לא יהיה תוקף לתקן ישראלי לפי תקנות אלו אלא אם מצויה הפנייה אליו באתר האינטרנט של משרד האנרגיה והמים שכתובתו WWW.ENERGY.GOV.IL.

חיים כץ: יש לנו כאן את כל השרטוטים המצורפים שלא נצייר אותם על הלוח.

חיים כץ: אנחנו מצביעים על פרק יא'.

אייל לב ארי: יש עוד תוספות.

קריאה: אפשר לאשר אותן כפי שהן.

קריאה: אתה יכול להזכיר מה יש בהן.

אייל לב ארי: התוספת הראשונה היא איורים.

חיים כץ: אלה לא איורים אלא שרטוטי חשמל.

אייל לב ארי: שרטוטי חשמל.

אייל לב ארי: התוספת השנייה היא דוגמאות של תכונות שנדרשות במתקני חשמל לפי קבוצות שימוש.

אייל לב ארי: התוספת השלישית היא התקנים הזרים השונים שמוזכרים בתקנות.

אייל לב ארי: התוספת הרביעית היא דוגמאות לאמצעים למניעת הפרעות חשמליות או מגנטיות.

אייל לב ארי: התוספת החמישית נוגעת לרצפה מוליכה לחשמל סטטי.

אייל לב ארי: התוספת השישית היא דוגמאות להגנת שנאים מבדלים מפני קצר.

חיים כץ: אנחנו מצביעים על פרק יא'.

חיים כץ: בעד אישור פרק יא' – פה אחד פרק יא' אושר

חיים כץ: פרק י'א על כל התוספות, השרטוטים החשמליים, אופן החיבור של הברגים ושש התוספות, אושר יחד עם תאריכי התחולה.

חיים כץ: אנחנו עוברים למחלוקות שהיו לנו ואני מקווה שגם אותן סיימנו.

אייל לב ארי: אנחנו בעמוד 6.

אייל לב ארי: בתקנה 2 יש את הערת משרד האנרגיה שהוא יורד ממנה.

אייל לב ארי: תקנה 4, תכנון והתקנה של מיתקן.

אייל לב ארי: (א) לא יתכנן אדם מיתקן באתר רפואי, לרבות שינוי או תוספת בו, לא יתקינו, לא יתקנו, לא יבדוק אותו ולא יפקח על התקנתו אלא אם כן הוא חשמלאי.

אייל לב ארי: (ב) תכנון מיתקן באתר רפואי מקבוצה 2, לרבות תכנון שינוי או תוספת בו, ייעשה בידי בעל רישיון כלהלן: (1) בעל רישיון חשמלאי מהנדס.

אייל לב ארי: (2) בעל רישיון חשמלאי הנדסאי שתכנן לפחות 6 מיתקנים באתרים רפואיים מקבוצה 2 בהשגחתו ובאחריותו של בעל רישיון חשמלאי מהנדס או חשמלאי הנדסאי שכבר תכנן 6 מתקנים כאמור.

אייל לב ארי: (ג) מיתקן יתוכנן וייבנה כך שתחזוקה של חלק ממנו לא תגרום להפרעה בתפעול החלקים האחרים של מיתקן.

אייל לב ארי: (ד) ציוד המותקן באתר רפואי יתאים לתקן החל עליו ולתנאי מקום התקנתו.

אייל לב ארי: (ה) מוליך המותקן באתר רפואי מקבוצה 1 או 2 יהיה מנחושת בלבד.

חיים כץ: יש הסכמות גם על זה.

חיים כץ: אנחנו מצביעים על פרק ב', סעיף 4.

חיים כץ: בעד אישור פרק ב', סעיף 4 – פה אחד סעיף 4 בפרק ב' אושר

חיים כץ: תודה רבה.

חיים כץ: גם הסעיף הזה אושר.

אייל לב ארי: תקנה 13 בפרק ד'.

אייל לב ארי: עמוד 11.

אייל לב ארי: בסעיף 13(ג) הוסף החלק של ה-ת"י שהוזכר.

אייל לב ארי: תקנה 14 למטה השתנתה.

אייל לב ארי: שנאי לזינה צפה יהיה שנאי מבדל ויתאים לדרישות תקן ישראלי ת"י 61558-2-15: בטיחות של שנאי הספק, ספקי כוח ומוצרים דומים: דרישות מיוחדות עבור שנאים מבדדים המיועדים לזינה של אתרים רפואיים וכן לדרישות אלה: (1) מתח המוצא הנקוב בין שני מוליכים לא יעלה על 230 וולט.

חיים כץ: אנו מצביעים על פרק ד', סעיף 13(ג), שינוי חלק אחד, ו-14.

חיים כץ: בעד פרק ד', סעיף 13(ג) ו-14 - פה אחד סעיף 13(ג) ו-14 – אושרו

אייל לב ארי: תקנה 22(ד)(4).

אייל לב ארי: שונה התקן.

אייל לב ארי: (4) המהדקים שבתיה יהיו מסוג המתאים להתקנה על מסילה לפי תקן בין לאומי IEC 60715 כמפורט בתוספת השלישית.

חיים כץ: אנחנו מצביעים על אישור פרק ה', תקנה 22(ד)(4).

חיים כץ: בעד אישור פרק ה', תקנה 22(ד)(4) – פה אחד תקנה 22(ד)(4) אושרה

אייל לב ארי: פרק ח', תקנה 34.

אייל לב ארי: בנושא הזה עלתה נקודה שלא אושרה וזאת הייתה שאלה של פרק הזמן.

אייל לב ארי: תקנה 34(3), כמות הדלק הכללית במכלים.

חיים כץ: כמות הדלק הכללית במכלים תאפשר את הפעלת כל הגנראטורים במשך 24 שעות לפחות.

אייל לב ארי: הייתה הערה של שרצה 72 שעות.

קריאה: 72 שעות לפי תקנות שעת חירום.

קריאה: זה לא משמעותי.

קריאה: אלה מכלים יותר גדולים.

חיים כץ: אנחנו נאשר את זה לפי 24 שעות.

חיים כץ: אנחנו מצביעים.

חיים כץ: בעד אישור פרק ח' סעיף 34(3) – פה אחד פרק ח' סעיף 34(3) אושר

חיים כץ: אנחנו נצביע הצבעה אחת נוספת לאישור כל תקנות החשמל למתקני חשמל באתרים רפואיים במתח שאינו עולה על מתח נמוך, התשע"ב-2012.

חיים כץ: בעד אישור התקנות– פה אחד התקנות אושרו

חיים כץ: תודה רבה.

חיים כץ: כל חברי הכנסת שנמצאים באולם הוועדה ויש להם זכות הצבעה אישרו את התקנות האלה.

חיים כץ: אני מקווה שהכל יבוא על מקומו בשלום.

חיים כץ: תודה רבה לכם על העבודה הברוכה שעשיתם.

חיים כץ: תודה רבה לצוות המקצועי.

חיים כץ: התקנות אושרו.

חיים כץ: את תאריכי הכניסה לתוקף הקראנו כבר קודם.

חיים כץ: תודה רבה.

חיים כץ: הישיבה נעולה.